**Zriaďovacia listina Dobrovoľného hasičského zboru mesta Fiľakovo**

Mestské zastupiteľstvo podľa § 10 ods. 2 zákona NR SR č. 369/1990 Zb. o obecnom zriadení

v znení neskorších predpisov a § 15 ods. 1 písm. b) zákona NR SR č. 314/2001 Z. z. o ochrane

pred požiarmi v znení neskorších predpisov zriaďuje dobrovoľný hasičský zbor mesta.

**Názov:**

Dobrovoľný hasičský zbor mesta Fiľakovo

**Zriaďovateľ :**

Mesto Fiľakovo

Radničná 25

986 01 Fiľakovo

IČO: 00316075

**Forma dobrovoľného mestského hasičského zboru :**

Dobrovoľný mestský hasičský zbor je hasičská jednotka mesta Fiľakovo bez právnej subjektivity. Pôsobí ako výkonný orgán mestského zastupiteľstva.

**Vnútorná organizácia dobrovoľného mestského hasičského zboru :**

a) veliteľ mestského hasičského zboru : 2

b) počet zamestnancov mestského hasičského zboru : 0

c) počet členov mestského hasičského zboru : 15

d) počet hasičských družstiev: 2

**Doba zriadenia dobrovoľného mestského hasičského zboru :**

Dobrovoľný mestský hasičský zbor sa zriaďuje na dobu neurčitú.

**Účel zriadenia dobrovoľného mestského hasičského zboru :**

Dobrovoľný mestský hasičský zbor sa zriaďuje na zabezpečenie plnenia úloh mesta Fiľakovo, vyplývajúcich zo všeobecne záväzných právnych predpisov v oblasti ochrany pred požiarmi.

**Predmet činnosti dobrovoľného mestského hasičského zboru :**

Dobrovoľný mestský hasičský zbor zabezpečuje najmä :

a) zdolávanie požiarov,

b) vykonávanie záchranných prác pri živelných pohromách a iných mimoriadnych udalostiach,

c) vykonávanie preventívnych protipožiarnych kontrol podľa zákona NR SR č. 314/2001 Z. z.

o ochrane pred požiarmi v znení neskorších predpisov.

**Materiálno – technické vybavenie dobrovoľného mestského hasičského zboru :**

Mesto Fiľakovo zabezpečuje materiálno-technické vybavenie dobrovoľného mestského hasičského zboru v rozsahu, aby bola zabezpečená jeho akcieschopnosť v zmysle s § 6 vyhlášky Ministerstva vnútra Slovenskej republiky č. 611/2006 Z. z. o hasičských jednotkách.

**Financovanie dobrovoľného mestského hasičského zboru :**

Mesto Fiľakovo zabezpečuje financovanie nákladov, súvisiacich s činnosťou mestského hasičského zboru z vlastného rozpočtu.

**Zriaďovacia listina nadobúda účinnosť dňom :**

**01.03.2015**

- - - - - - - - - - - - - - - - -

**Mgr. Attila Agócs, PhD.**

primátor mesta Fiľakovo